Nord-Korea: Trumps trusler er «lyden av en hund som bjeffer»
Trumps trusler om «fullstendig å ødelegge Nord-Korea» dersom de ikke føyer seg, blir som ventet ikke tatt godt imot hos nordkoreanske myndigheter. Da landets utenriksminister Ri Yong-ho møtte pressen utenfor hotellet sitt i New York sent onsdag kveld, kommenterte han truslene for første gang: – Hvis han tenkte han kunne skremme oss med lyden av en hund som bjeffer, så er det virkelig en hundedrøm, sa Ri. Han refererte med det til et nordkoreansk ordtak om at prosessen går videre, selv om hunden bjeffer. På koreansk er «en hundedrøm» et uttrykk for noe absurd som gir lite mening, skriver det sørkoreanske nyhetsbyrået Yonhap. VG-kommentar: Trump forvirrer verdenDet var under sin debut i FNs hovedforsamling at USAs president vakte stor oppsikt med sin tale, hvor han blant annet langet ut mot «det fordervede regimet Nord-Korea » og landets atomtrussel. Han fortsatte med å kalle Kim Jong-un for en «Rocket-man på selvmordsoppdrag». På spørsmål om hva den nordkoreanske utenriksministeren tenker om diktatorens nye kallenavn, svarer han at han «syns synd på Trumps rådgivere». Sjefen selv har ikke uttalt seg ennå. Men samtidig som verdensledere i New York diskuterer hvordan de skal håndtere atomtrusselen, har det nordkoreanske nyhetsbyrået KCNA lagt ut en bildeserie av Kim Jong-un. De utdaterte bildene viser en tilsynelatende fornøyd leder under et besøk i en frukthage i Kwai. Fikk du med deg? Nord-Korea truer med å gjøre USA til askeSelv om de fleste er enige i at det må bli en slutt på atomtruslene fra Nord-Korea, har flere reagert på det spesielle ordvalget til USAs president. Blant dem er statsminister Erna Solberg, som selv var på plass i salen. – Jeg reagerer på at han bruker uttrykk som kan akselerere situasjonen, sa hun etter talen. Hun omtalte Nord-Korea-krisen for «alvorlig og utfordrende», men var tydelig på at det ikke finnes noen militær løsning, og at situasjonen må løses diplomatisk. Brende om Trump: – Ordbruken gjør ikke situasjonen enklere NATO-sjef Jens Stoltenberg var onsdag mer forsiktig i sine beskrivelser av Trumps retorikk. – Den type ord og uttrykk er det han har brukt i mange situasjoner. Min oppgave i NATO er å jobbe med de konkrete sakene, sa han til VG.Nord-Koreas gjentatte tester av atomvåpen og stadige forbedringer innen raketteknologi det siste året, har skapt store spenninger mellom dem, nabolandet Sør-Korea og USA. Kim Jong-un bruker rakettene og kjernefysiske prøvesprengninger for å avskrekke og få verdens oppmerksomhet, mener eksperter VG tidligere har snakket med. USAs forsvarsminister: – Krig med Nord-Korea ville vært katastrofalt – Verden er full med problemer over alt, så Nord-Korea er kun interessant hvis de brenner av noe alvorlig fyrverkeri og gjør verden oppmerksom på at de eksisterer, sa Geir Helgesen, direktør ved Nordisk Institut for Asienstudier ved Københavns universitet til VG forrige uke. Les spesialen: Syv dager i Nord-Korea
Nord-Korea svarer Donald Trump med samme mynt, dagen etter presidentens oppsiktsvekkende tale til FNs hovedforsamling.